टॉप सीड फातमा अल ने दिखाया टॉप खेल बीमारी को हरा पहुंची क्वार्टर फाइनल में
स्पोर्ट्स रिपोर्टर| ग्वालियर
आईटीएम यूनिवर्सिटी आईटीएफ फ्यूचर वुमंस इंटरनेशनल टेनिस चैंपियनशिप में बुधवार को ओमान की फातमा अल नभानी अपनी रैंक के अनुरूप खेलती नजर आईं। मैच शुरू होने से पूर्व डीहाइड्रेशन से जूझ रही फातमा ने अपनी बीमारी को पीछे छोड़ गैरवरीयता प्राप्त भारतीय खिलाड़ी प्रांजला यदीआपल्ली को कड़ी टक्कर दी। उन्होंने सिटी सेंटर टेनिस स्पोर्ट्स कॉम्पलेक्स पर खेले गए सिंगल के प्री-क्वार्टर फाइनल में प्रांजला को 7-5, 7-6 (5) से हराकर क्वार्टर फाइनल का टिकट कटाया। उधर रिशिका संकारा और नताशा पलाहा की टॉप सीड भारतीय जोड़ी ने अपने ही मूल की साई समीथा चमर्थी और अमृता मुखर्जी को 6-0, 6-3 से शिकस्त देकर खिताब से दो कदम दूर जगह बनाई।
सेकंड सीड रिया भाटिया का विजयी प्रदर्शन जारी
चैंपियनशिप में विजयी रथ पर सवार सेकंड सीड रिया भाटिया ने ताइपेई की शिंयुआन शी को 2-6, 3-6 से हराकर क्वार्टर फाइनल में अपना स्थान सुनिश्चित किया। वहीं पहले कोर्ट पर चल रहे मैच में गैर वरीयता प्राप्त महक जैन ने 7 सीड श्रीवैष्णवी पेड्डी रेड्डी को 6-1, 6-3 से तथा सेकंड कोर्ट पर साई समीथा चमर्थी ने भी 5 सीड प्रेरणा भांबरी को 6-4, 4-6, 6-4 से शिकस्त देकर बड़ा उलटफेर करते हुए क्वार्टर फाइनल में जगह बनाई। उधर स्विट्जरलैंड की लुलु रेडोविक ने भारत की रिशिका संकारा को 6-0, 6-3 से, नताशा ने मिहिका यादव को 3-6, 4-6 से, भुवाना कालवा ने सौजन्या को 2-6, 3-6 से तथा झील देसाई ने रामया नटराजन को 3-6, 6-0, 6-0 से शिकस्त देकर क्वार्टर फाइनल का टिकट कटाया।
रिटर्न शॉट खेलती हुईं फातमा।
ड्रिप चढ़वाकर खेलने उतरी फातमा
खिलाड़ियों से परिचय लेते खेल निदेशक जैन।
ओमान की फातमा अल नभानी को सुबह 9 बजे कोर्ट नंबर एक पर मैच खेलने उतरना था। लेकिन डीहाइड्रेशन के कारण वह कोर्ट के बाहर बहुत देर खेलने के लिए हिम्मत जुटाती रहीं। फिर टूर्नामेंट डायरेक्टर डॉ. अजय उपाध्याय ने उनसे तबीयत के बारे में पूछा। इसके बाद डॉ. उपाध्याय द्वारा दी गई मेडिसिन (ड्रिप और टैबलेट्स) के बाद फातमा में खेलने की उम्मीद जागी। मेहमान खिलाड़ी फातमा कुछ देर बाद हिम्मत जुटाकर कोर्ट पर उतर गई।
hin_Deva mai_Deva hin_Deva hin_Deva hin_Deva hin_Deva awa_Deva hin_Deva hin_Deva